Mackov bok

Mackov bok je prírodná rezervácia v správe štátnej ochrany prírody NAPANT. Nachádza sa v katastrálnom území obce Slovenská Ľupča v okrese Banská Bystrica v Banskobystrickom kraji. Územie bolo vyhlásené v roku 1976 na rozlohe 3,75 ha. Ochranné pásmo nebolo určené. Na území rezervácie platí 4. stupeň ochrany. Nachádza sa v ochrannom pásme Národného parku Nízke Tatry. Predmetom ochrany je: Izolovaná lokalita význačnej teplomilnej kveteny na vápencovom podloží s mimoriadne bohatým výskytom ponikleca slovenského (Pulsatilla slavica) sústredeným na pomerne malej rozlohe a na vedecko-výskumné, kultúrno-výchovné a náučné ciele. Referencie Externé odkazy Mackov bok v Zozname osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Mackov bok na českej Wikipédii.